
ŠAKIŲ RAJONO SAVIVALDYBĖS TARYBA

SPRENDIMAS

DĖL PASIENIO PERĖJIMO PUNKTO KUDIRKOS NAUMIESTYJE 
2013 m. liepos 25 d. Nr. T-294
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, nusprendžia:

1. Rekomenduoti inicijuoti pasienio perėjimo punkto Kudirkos Naumiestyje steigimą. Šio punkto įsteigimas būtų vienintelė galimybė atgaivinti šią depresuojančią rajono teritorijos dalį. Pasienio perėjimo punkto įsteigimas sudarytų sąlygas toliau plėtoti šią teritoriją, įkuriant bendrą su Rusijos Kaliningrado sritimi Dobrovolsko–Kudirkos Naumiesčio ekonominę zoną.

2. Įpareigoti rajono savivaldybės administracijos direktorių Juozą Puodžiukaitį parengti šio punkto steigimui pagrįsti reikiamą medžiagą.

3. Inicijuoti konsultacijas su Krasnoznamensko rajono administracija dėl bendro valstybės sienos perėjimo punkto steigimo tikslingumo.

4. Kreiptis į Lietuvos Respublikos Vyriausybę, Užsienio reikalų, Vidaus reikalų ir Susisiekimo ministeriją dėl pasienio perėjimo punkto Kudirkos Naumiestyje įsteigimo, esant pritarimui iš Kaliningrado srities.

5. Įtraukti pasienio perėjimo punkto Kudirkos Naumiestyje įsteigimą į strateginį Šakių rajono plėtros planą ir kreiptis į Marijampolės regiono plėtros tarybą dėl jo įtraukimo į apskrities strateginės plėtros planą, esant galutiniam teigiamam sprendimui. 

